تعرف تجامل بارد بملكاك
الكايد عذره بيده اشلون فشلته
فشلتي ابعشرتك فشلة اخو المكتول
لو يرجع يكلهم ثاره ما خذته $$$$$
انه حسبة عرس عد ام كبل متموت
بذن كاروك ابنهه اتهلهل الزفته
ملكه اتعلمت ما عدي سدت باب
ما رده انه حته الروحي كارهته
انه ابملكاي اغير نيت الجتال ؟؟؟؟؟؟؟؟
عله نيتي ويحبني البلحلم شفته !!!!!!!!!!
اعرك مستحه وجم دجله بيه اتفيض
لو مره الخجل بعيوني صادفته
كل هذا واطيح اجروحي يم ملكاك
ويم مكفاك تفرق عمري طيحته
اعله كد الحسره اسوالف والجروح اتهون
ومو كلل الحجي الوياك سولفته
ماتدري وشسوالف عل كضه ابفركاك
على الليل السهرته وانته متعرفه
اشتزف ليامي حته اتعوض انته الراح
الوصل للشيب عيب ايفكر بزفه
ضيكه الكنطره المن يمهه اعبر احلام
وتكبر فجوتك والحركه والرجفه
وتجي بروده مذله امنين ماكو اصياح
ما افرزن كمت ذمتني يا شفه
جبتك نضره نضره اعيوني طلكن بيك
اتقارني بهذاك الجابك ابصدفه
الجذك مني ابهدوءابروحه ما مخبوص
ميحومر خجل لمن تجي بصفه
ما شايل كلب لا عنده كلفه الشوك
وعنده اشكد سهل لمن يمد جفه
واني انوي جنت واتوضه علمسات
ويعوفك جفي يمك يلتهي برجفه
والمدلل يعزهه الحاجه بس اتروح
وهذا ابعز دلاله وينوخذ ولفه
دوست عشكي هاي افرضهه يم مجروح
وشوف اشلون فصله البلعشك وفه
شردت ابصفنه بيهه استرجعت ماضيك
لكيت اغلب كلامك يبتدي ابحلفه
عاشك هوسه ليلي وحضني كلشي ايريد
ولو بس طعنه منك بيهه يدفه
خف ليلي وبده ايمرني الضوه ابلا خوف
بس يا حال تبقه اعيوني ما تغفه
منقووووولــ ..